Chránená krajinná oblasť Dunajské luhy

Chránená krajinná oblasť Dunajské luhy je najmladšia zo 14 chránených krajinných oblastí na Slovensku. Oblasť pozostáva z piatich samostatných častí Podunajskej nížiny, ktoré sa tiahnu od Bratislavy juhovýchodne v smere toku rieky Dunaj k hraniciam s Maďarskom k Veľkolélskemu ostrovu v okrese Komárno. Prvé dve časti ležia takmer oproti sebe, na oboch brehoch Dunaja, na južnom okraji Bratislavy a zahŕňajú aj časť vodnej plochy Hrušovskej zdrže. Tretia časť je najrozsiahlejšia, leží medzi obcami Dobrohošť a Sap. Štvrtá časť leží medzi obcami Sap a Číčov. Piatou časťou je samotný Veľkolélsky ostrov.

Oblasť sa rozkladá na území troch krajov, Bratislavského, Trnavského a Nitrianskeho. Celkovo má rozlohu  záplavových území, mokradí a rôznych vodných telies, napríklad jazier, rybníkov a tokov. Bola vyhlásená vyhláškou MzP SR č. 81/1998 Z. z. o Chránenej krajinnej oblasti Dunajské luhy z 3. marca 1998 s účinnosťou od 1. mája 1998. 

Chránená krajinná oblasť Dunajské luhy obsahuje rôznu flóru a faunu, vrátane endemických druhov.

Chránené územia 
V správe CHKO sa nachádzajú tieto maloplošné chránené územia:

Národné prírodné rezervácie (NPR) 
 Číčovské mŕtve rameno
 Ostrov orliaka morského

Prírodné rezervácie (PR) 
 Dunajské ostrovy
 Foráš
 Gajc
 Kopáčsky ostrov
 Opatovské jazierko
 Ostrovné lúčky
 Topoľové hony
 Zlatniansky luh

Prírodné pamiatky (PP) 
 Panský diel
 Kráľovská lúka

Chránené areály (CHA) 
 Bajdeľ
 Poľovnícky les

Natura 2000 
Takmer celé územie Dunajských luhov bolo zaradené do európskej siete chránených území NATURA 2000.

Chránené vtáčie územia 
Chránená krajinná oblast Dunajské luhy je súčasťou rovnomenného chráneného vtáčieho územia SKCHVU007 Dunajské luhy.

Územia európskeho významu 
 Biskupické luhy
 Hrušov
 Ostrovné lúčky
 Dunajské luhy (územie európskeho významu)
 Kľúčovské rameno
 Číčovské luhy
 Veľkolélsky ostrov
 Dunaj (územie európskeho významu)

Galéria

Iné projekty

Externé odkazy 
 Správa CHKO Dunajské luhy

Referencie 

Chránená krajinná oblasť Dunajské luhy